Man glo deur kameelperd doodgetrap op wildplaas | Maroela Media
Die Limpopo-polisie begin dié week met 'n geregtelike doodsondersoek nadat 'n man vermoedelik op 'n wildsplaas naby Bela-Bela (Warmbad) deur kameelperd doodgetrap is terwyl hy gaan fietsry het.
Kol. Ronel Otto, provinsiale polisiewoordvoerder, het Dinsdag aan Maroela Media gesê die man, Braam Bosse (45), het Sondag omstreeks 16:30 alleen gaan fietsry in die Thaba Monaté- wildlodge toe hy vermoedelik deur 'n kameelperd aangeval is.
"Daar word vermoed dat hy dood is weens 'n kameelperd-aanval omdat sy liggaam in 'n gebied gevind is waar die kameelperde gereeld voorkom," het Otto gesê.
" 'n Groep gaste wat gaan stap het, het op sy liggaam afgekom en hulp ontbied."
Otto het gesê Bosse was 'n gas op die wildplaas en is glo van Nigel in Gauteng.
Pierre van der Merwe, bestuurder van Thaba Monaté, het aan Maroela Media gesê hulle sal kommentaar lewer sodra die polisie hul ondersoek voltooi het.
Gaan kyk wild met n besigtingsvoertuig, nie op n fiets nie asseblief
Besorgd · 5 jare gelede
Die wilds plaas is baie mooi en bekend vir die veiligheid omdat daar staproetes ens deur die plaas is. My kollega is dood en jou antwoord is onvanpas
Besorgd – ja die mense wat soms hier kommentaar lewer is baie onsmaaklik. Kyk maar berig oor leeus in Oos Londen dieretuin ook. Hulle dink so-iets is grappies. Diere bly maar wild en dit mag wees dat daar kleintjies was of dalk paartyd of dragtige koei – die ondersoek sal wel wys wat gebeur het. Simpatie en sterkte aan die familie
Ai hoe tragies, my gebede aan sy vrou, kinders, ouers en skoonouers en familie.
fransien · 5 jare gelede
Nou gaan die arme kameelperd seker
gesoek en van kant gemaak word.
Hannelie Jordaan · 5 jare gelede
Ek kan nie dink dat dit kameelperde se ge-aardheid is om aan te val nie sou eerder dink hy sou hardloop.
Dalk paartyd en het hy onbewus tussen twee kameelperde geland? Dis gewoonlik wanneer olifante ook moles maak.
Sien nou nie my kommentaar maar eerder 'beland' as 'geland'.
Miskien het die kameelperd hom as 'n bedreiging gesien, gewoonlik is hulle mos maar kalm diere.
Dit was beslis net n ongeluk, kameeerde is nie agressief nie
Alki · 5 jare gelede
Jammer om te hoor van die tragedie, innige simpatie met sy familie , kollegas en vriende. dit wil vir my voorkom of kameelperde nie van fietsryers hou nie , daar was 'n paar jaar gelede ook so voorval in die Groenkloof natuurreservaat waar 'n kameelperd ook 'n fietsryer aangeval en geskop het, hy het dit gelukkig oorleef , maar die fiets is baie beskadig,dit laat 'n mens wonder….